Лондон иска финансовите услуги да се включат в търговската сделка с ЕС за Брекзит Дейвид Дейвис Великобритания иска да включи финансовите услуги в търговската сделка с Европейския съюз , заяви британския министър за Брекзит Дейвид Дейвис , цитиран от " Ройтерс " . След като главният преговарящ на ЕС за Брекзит Мишел Барние изрази съмнение за включването на финансовите услуги в сделката за свободна търговия , Дейвис отбеляза , че всяко споразумение , изключващо финансите , би било тенденциозно подбиране . " Ние разглеждаме целия обхват на икономическото сътрудничество , което в момента съществува , и определяме как то може да се поддържа с минимални допълнителни бариери или търкания " , написа Дейвис в " Дейли Телеграф " , като добави , че принципите на търговската сделка за стоките може да се приложат и за услугите . Миналия месец Барние каза , че не знае за нито една сделка за свободна търговия на ЕС , която да включва безпрепятствен достъп до финансови услуги . На последния Европейски съвет в средата на декември лидерите на ЕС дадоха зелена светлина за преминаване към следващата фаза в преговорите за Брекзит , която включва търговията и преходния период .